
ANEXA I

REZUMATUL CARACTERISTICILOR PRODUSULUI



1.	DENUMIREA COMERCIALĂ A MEDICAMENTULUI 

Victoza 6 mg/ml soluţie injectabilă în stilou injector (pen) preumplut


2.	COMPOZIŢIA CALITATIVĂ ŞI CANTITATIVĂ 

1 ml soluţie conţine liraglutid* 6 mg. Un stilou injector (pen) preumplut conţine liraglutid 18 mg în 3 ml.

*analog al peptidei umane 1 asemănătoare glucagonului (GLP-1), obţinut prin tehnologia ADN recombinant pe Saccharomyces cerevisiae.

Pentru lista tuturor excipienţilor, vezi pct. 6.1.


3.	FORMA FARMACEUTICĂ 

Soluţie injectabilă.
Soluţie limpede şi incoloră sau aproape incoloră, izotonă; pH=8,15.


4.	DATE CLINICE 

4.1	Indicaţii terapeutice 

Victoza este indicat pentru tratamentul adulţilor, adolescenţilor şi copiilor cu vârsta de 10 ani şi peste, cu diabet zaharat de tip 2 insuficient controlat, ca tratament adjuvant la dietă şi exerciţii fizice:
•	sub formă de monoterapie atunci când metformin este considerat inadecvat din cauza intoleranţei sau contraindicaţiilor
•	în asociere cu alte medicamente utilizate pentru tratamentul diabetului
Pentru informaţii privind rezultatele studiului în ceea ce priveşte asocierile terapeutice, efectele asupra controlului glicemic şi evenimentele cardiovasculare, precum şi grupele de pacienţi studiate, vezi pct. 4.4, 4.5 şi 5.1.

4.2	Doze şi mod de administrare 

Doze

Pentru îmbunătăţirea tolerabilităţii gastro-intestinale, doza iniţială este de 0,6 mg liraglutid pe zi. După cel puţin o săptămână de tratament, doza trebuie crescută la 1,2 mg. În funcţie de răspunsul clinic, după cel puţin o săptămână de tratament, este de aşteptat ca unii pacienţi să necesite o creştere a dozei de la 1,2 mg la 1,8 mg pentru a realiza un control glicemic mai bun. O doză zilnică mai mare de 1,8 mg nu este recomandată.

Dacă se adaugă Victoza la o sulfoniluree sau insulină, trebuie luată în considerare reducerea dozei de sulfoniluree sau insulină, pentru a reduce riscul apariţiei hipoglicemiei (vezi pct. 4.4). Terapia în asociere cu sulfoniluree este valabilă numai pentru pacienţii adulţi.

Nu este necesară auto-monitorizarea glicemiei în vederea ajustării dozei de Victoza. Auto‑monitorizarea glicemiei este necesară pentru ajustarea dozei de sulfoniluree și insulină, mai ales atunci când se începe tratamentul cu Victoza și se reduce doza de insulină. Se recomandă o strategie etapizată de reducere a dozei de insulină.

Grupe speciale de pacienţi

Pacienţi vârstnici(> 65 de ani) 
Nu este necesară ajustarea dozei în funcţie de vârstă (vezi pct. 5.2).

Insuficienţă renală 
La pacienţii cu insuficienţă renală uşoară, moderată sau severă nu este necesară ajustarea dozei. Nu există experienţă terapeutică la pacienţii cu boală renală în stadiu terminal şi prin urmare, Victoza nu este recomandat la aceste grupe de pacienţi (vezi pct. 5.1 şi 5.2).

Insuficienţă hepatică
La pacienţii cu insuficienţă hepatică uşoară sau medie nu este necesară ajustarea dozei. Utilizarea Victoza nu este recomandată la pacienţi cu insuficienţă hepatică severă (vezi pct. 5.2).

Copii şi adolescenţi 
La adolescenţi şi copii cu vârsta de 10 ani şi peste nu este necesară ajustarea dozei. Nu sunt disponibile date la copiii cu vârsta sub 10 ani (vezi pct. 5.1 şi 5.2).

Mod de administrare

Victoza nu trebuie administrat intravenos sau intramuscular.

Victoza se administrează o dată pe zi, în orice moment al zilei, independent de orele de masă şi poate fi injectat subcutanat în abdomen, în coapsă sau în regiunea deltoidiană. Locul şi momentul injectării pot fi modificate fără a fi necesară ajustarea dozei. Cu toate acestea, este de preferat ca Victoza să fie injectat în acelaşi moment al zilei, după ce s-a ales cel mai potrivit moment posibil. Locurile de administrare a injecției trebuie alternate de fiecare dată pentru a reduce riscul depunerilor amiloide la locul injectării (vezi pct. 4.8). Pentru instrucţiuni suplimentare privind administrarea, vezi pct. 6.6.

4.3	Contraindicaţii 

Hipersensibilitate la substanţa activă sau la oricare dintre excipienţii enumeraţi la pct.6.1.

4.4	Atenţionări şi precauţii speciale pentru utilizare 

Liraglutid nu trebuie utilizat la pacienţii cu diabet zaharat de tip 1 sau în tratamentul cetoacidozei diabetice.

Liraglutid nu este un substitut pentru insulină. După întreruperea sau reducerea bruscă a dozei de insulină, s-au raportat cazuri de cetoacidoză diabetică la pacienții insulino-dependenți (vezi pct. 4.2).

Nu există experienţă terapeutică privind utilizarea la pacienţii cu insuficienţă cardiacă congestivă clasa IV New York Heart Association (NYHA) şi, de aceea, liraglutid nu este recomandat pentru utilizare la aceşti pacienți.

Experienţa privind utilizarea la pacienţii cu boală inflamatorie intestinală şi pareză gastrică diabetică este limitată. Utilizarea liraglutid nu este recomandată la aceşti pacienți deoarece este asociată cu reacții adverse gastrointestinale tranzitorii care includ greață, vărsături şi diaree. 

Aspirație în asociere cu anestezia generală sau sedarea profundă 

S-au raportat cazuri de aspirație pulmonară la pacienți tratați cu agoniști ai receptorilor GLP-1 sub anestezie generală sau sedare profundă. Prin urmare, riscul crescut de conținut gastric rezidual din cauza golirii gastrice întârziate (vezi pct. 4.8) trebuie luat în considerare înainte de efectuarea procedurilor cu anestezie generală sau sedare profundă.

Pancreatita acută

Pancreatita acută a fost observată în asociere cu utilizarea agoniştilor de receptor GLP-1. Pacienţii trebuie informaţi asupra simptomatologiei caracteristice pancreatitei acute. Dacă se suspectează pancreatita, administrarea liraglutid trebuie întreruptă; dacă pancreatita acută este confirmată, administrarea liraglutid nu trebuie reluată (vezi pct. 4.8 şi 5.1).

Boala tiroidiană

Reacţiile adverse tiroidiene, cum este guşa, au fost raportate în studiile clinice şi în mod special la pacienţii cu afecţiuni tiroidiene pre-existente. De aceea, liraglutid trebuie utilizat cu precauție la această grupă de pacienţi.

Hipoglicemia

Pacienţii cărora li se administrează liraglutid în asociere cu o sulfoniluree sau insulină pot prezenta un risc crescut de hipoglicemie (vezi pct. 4.8). Riscul de hipoglicemie poate fi redus prin scăderea dozei de sulfoniluree sau de insulină.

Deshidratarea

La pacienţii trataţi cu liraglutid au fost raportate semne şi simptome de deshidratare, incluzând afectarea funcţiei renale şi insuficienţă renală acută. Pacienţii trataţi cu liraglutid trebuie avertizaţi asupra riscului potenţial de deshidratare în relaţie cu reacţiile adverse gastrointestinale şi pentru a lua măsuri de precauţie ca să evite pierderea de lichide.

Excipienți

Victoza conţine mai puţin de 1 mmol sodiu (23 mg) per doză, prin urmare medicamentul practic „nu conține sodiu”.

Trasabilitate

Pentru a avea sub control trasabilitatea medicamentelor biologice, numele și numărul lotului medicamentului administrat trebuie înregistrate cu atenție.

4.5	Interacţiuni cu alte medicamente şi alte forme de interacţiune 

In vitro, liraglutid a prezentat un potenţial redus de interacţiuni farmacocinetice cu alte substanţe active metabolizate de citocromul P450 şi legate de proteinele plasmatice.

Uşoara încetinire a golirii stomacului datorată liraglutid poate să influenţeze absorbţia medicamentelor administrate concomitent, pe cale orală. Studiile de interacţiune nu au evidenţiat nicio întârziere a absorbţiei, relevantă clinic şi, de aceea, nu este ncesară ajustarea dozei. Câţiva pacienţi trataţi cu liraglutid au raportat cel puţin un episod de diaree severă. Diareea poate afecta absorbţia medicamentelor administrate concomitent, pe cale orală.

Warfarina şi alți derivați cumarinici

Nu a fost efectuat un studiu de interacțiune cu warfarina. O interacțiune clinică relevantă cu substanțe active cu solubilitate mică sau cu indice terapeutic îngust, cum este warfarina, nu poate fi exclusă. După inițierea tratamentului cu liraglutid la pacienți în tratament cu warfarină sau alţi derivați cumarinici se recomandă monitorizarea mai frecventă a INR (raport internaţional normalizat).

Paracetamol

După o doză unică de 1000 mg de paracetamol, liraglutid nu a modificat expunerea totală la acest medicament. Cmax a paracetamolului a scăzut cu 31%, iar tmax mediu a fost întârziat cu până la 15 min. Nu este necesară ajustarea dozei la administrarea concomitentă a paracetamolului.

Atorvastatina

După administrarea unei doze unice de atorvastatină 40 mg, liraglutid nu a modificat în mod relevant din punct de vedere clinic expunerea totală la atorvastatină. De aceea, nu este necesară ajustarea dozei de atorvastatină atunci când se administrează împreună cu liraglutid. Cu liraglutid, Cmax a atorvastatinei a scăzut cu 38%, iar tmax mediu a fost întârziat de la 1 h la 3 h.

Griseofulvina

După administrarea unei doze unice de griseofulvină 500 mg, liraglutid nu a modificat expunerea totală la acest medicament. Cmax a griseofulvinei a crescut cu 37%, iar tmax mediu nu s-a modificat. Nu este necesară ajustarea dozelor de griseofulvină şi a altor substanţe cu solubilitate scăzută şi permeabilitate crescută.

Digoxina

Administrarea unei doze unice de digoxină 1 mg cu liraglutid a determinat o scădere a ASC a digoxinei cu 16%; Cmax a scăzut cu 31%. tmax mediu al digoxinei fost întârziat de la 1 h la 1,5 h. Ca urmare a acestor rezultate, nu este necesară ajustarea dozei de digoxină.

Lisinopril 

Administrarea unei doze unice de lisinopril 20 mg cu liraglutid a determinat o scădere a ASC a lisinoprilului cu 15%; Cmax a scăzut cu 27%. Cu liraglutid, tmax mediu al lisinoprilului a fost întârziat de la 6 h la 8 h. Ca urmare a acestor rezultate, nu este necesară ajustarea dozei de lisinopril.

Contraceptive orale

După administrarea unei doze unice a unui contraceptiv oral, liraglutid a redus Cmax de etinilestradiol şi levonorgestrel cu 12% şi respectiv 13%, iar Tmax a fost întârziat cu 1,5 h pentru ambele substanţe. Nu s-a observat niciun efect clinic relevant privind expunerea totală la etinilestradiol sau levonorgestrel. De aceea, se anticipează că efectul contraceptiv nu va fi afectat la administrarea concomitentă cu liraglutid.

Insulina

La pacienţii cu diabet zaharat tip 2 nu au fost observate interacţiuni farmacocinetice sau farmacodinamice între liraglutid şi insulina detemir atunci când a fost administrată o doză unică de insulină detemir 0,5 U/kg concomitent cu liraglutid 1,8 mg la momentul atingerii concentraţiei plasmatice la starea de echilibru.

Copii şi adolescenţi 

Studiile de interacţiune au fost efectuate numai la adulţi.

4.6	Fertilitatea, sarcina şi alăptarea 

Sarcina

Nu există date adecvate privind utilizarea liraglutid la femeile gravide. Studiile la animale au evidenţiat efecte toxice asupra funcţiei de reproducere (vezi pct. 5.3). Riscul potenţial pentru om nu este cunoscut.

Liraglutid nu trebuie utilizat în timpul sarcinii, în locul acestuia fiind recomandată utilizarea insulinei. Dacă o pacientă intenţionează să rămână gravidă sau este gravidă, tratamentul cu Victoza trebuie întrerupt.

Alăptarea

Nu se cunoaşte dacă liraglutid se excretă în laptele uman. Studiile la animale au evidenţiat că excreţia în lapte a liraglutid şi a metaboliţilor cu o structură asemănătoare este scăzută. Studiile non-clinice au evidenţiat o reducere a creşterii puilor de şobolan alăptaţi în perioada neonatală, ca urmare a tratamentului (vezi pct. 5.3). Datorită lipsei de experienţă, Victoza nu trebuie utilizat în timpul alăptării la sân.

Fertilitatea

În afară de o uşoară descreştere a numărului de implanturi vii, studiile la animale nu au indicat efecte dăunătoare asupra fertilităţii.

4.7	Efecte asupra capacităţii de a conduce vehicule şi de a folosi utilaje 

Victoza nu are nici o influenţă sau are influenţă neglijabilă asupra capacităţii de a conduce vehicule sau de a folosi utilaje.
 Pacienţii trebuie informaţi despre măsurile de precauţie pentru a evita hipoglicemia atunci când conduc vehicule şi folosesc utilaje, mai ales dacă Victoza se utilizează în asociere cu o sulfoniluree sau insulină.

4.8	Reacţii adverse

Rezumatul profilului de siguranţă

În cinci studii clinice de fază 3a efectuate pe termen lung, peste 2500 de pacienţi adulți au fost trataţi cu Victoza în monoterapie sau cu Victoza în asociere cu metformină, cu o sulfoniluree (cu sau fără metformină) sau cu metformină plus rosiglitazonă.

În timpul studiilor clinice, cele mai frecvente reacţii adverse raportate au fost tulburările gastro-intestinale: greaţa şi diareea au fost foarte frecvente, în timp ce vărsăturile, constipaţia, durerile abdominale şi dispepsia au fost frecvente. Aceste reacţii adverse gastro-intestinale pot apărea mai frecvent la începutul tratamentului. De obicei, aceste reacţii adverse se diminuează după câteva zile sau săptămâni de tratament continuu. De asemenea, durerile de cap şi rinofaringita au fost frecvente. În plus, hipoglicemia a fost frecventă şi foarte frecventă, dacă liraglutid este utilizat în asociere cu o sulfoniluree. Hipoglicemia severă a fost observată mai ales în asociere cu o sulfoniluree.

Lista tabelară a reacţiilor adverse 

Tabelul 1 prezintă reacţiile adverse raportate în studiile de fază 3a controlate efectuate pe termen lung, studiul clinic LEADER (un studiu clinic efectuat pe termen lung privind consecinţele cardiovasculare) şi din rapoartele spontane (după punerea pe piață a medicamentului). Frecvenţele pentru toate evenimentele au fost calculate pe baza incidenţei acestora în studiile clinice de fază 3a.
Categoriile de frecvenţă sunt definite ca fiind: foarte frecvente (≥ 1/10); frecvente (≥ 1/100 şi < 1/10); mai puţin frecvente (≥ 1/1000 şi < 1/100); rare (≥ 1/10000 şi < 1/1000); foarte rare (< 1/10000); cu frecvenţă necunoscută (care nu poate fi estimată pe baza datelor disponibile). În cadrul fiecărei clase de frecvență, reacţiile adverse sunt prezentate în ordinea descrescătoare a gravităţii.

Tabelul 1	Reacţiile adverse raportate în studiile clinice controlate de fază 3a, studiul clinic efectuat pe termen lung privind consecinţele cardiovasculare (LEADER) şi din raportările spontane (după punerea pe piață a medicamentului) 

	Baza de date MedDRA
pe aparate sisteme şi organe
	Foarte frecvente
	Frecvente
	Mai puțin frecvente
	Rare
	Foarte rare
	

Cu frecvență necunoscută

	Infecţii şi infestări 
	
	Rinofaringită
Bronşită
	
	
	
	

	Tulburări ale sistemului imunitar 
	
	
	
	Reacții anafilactice
	
	

	Tulburări metabolice şi de nutriţie 
	
	Hipoglicemie
Anorexie
Scăderea apetitului alimentar
	Deshidratare
	
	
	

	Tulburări ale sistemului nervos 
	
	Cefalee
Amețeli
	Disgeuzie
	
	
	

	Tulburări cardiace 
	
	Creşterea frecvenței cardiace
	
	
	
	

	Tulburări gastrointestinale 
	Greață
Diaree
	Vărsături
Dispepsie
Durere în abdomenul superior
Constipație
Gastrită
Flatulență
Distensie abdominală
Boală de reflux gastroesofagian
Disconfort abdominal
Dureri dentare
	Evacuare gastrică întârziată
	Obstrucție intestinală
	Pancreatită (incluzând pancreatita necrozantă)
	

	Tulburări hepatobiliare
	
	
	Litiază biliară
Colecistită
	
	
	

	Afecţiuni cutanate şi ale ţesutului subcutanat 
	
	Erupție cutanată tranzitorie
	Urticarie
Prurit
	
	
	Amiloidoză cutanată

	Tulburări renale şi ale căilor urinare 
	
	
	Afectarea funcției renale
Insuficiență renală acută
	
	
	

	Tulburări generale şi la nivelul locului de administrare 
	
	Oboseală
Reacții la locul de injectare
	Maleză
	
	
	

	Investigaţii diagnostice
	
	Valori crescute ale lipazemiei*
Valori crescute ale amilazemiei*
	
	
	
	


* din studii clinice controlate de fază 3b şi 4 numai când sunt măsurate.

Descrierea reacţiilor adverse selectate

Într-un studiu clinic cu liraglutid ca monoterapie, frecvenţa hipoglicemiei raportată cu liraglutid a fost mai mică decât frecvenţa raportată la pacienţii trataţi cu comparatorul activ (glimepirida). Cele mai frecvent raportate reacţii adverse au fost tulburările gastro-intestinale, infecţiile şi infestările.

Hipoglicemia
În studiile clinice, cele mai multe episoade de hipoglicemie confirmată au fost uşoare. În studiul în care a fost utilizat liraglutid ca monoterapie, nu s-au observat episoade hipoglicemice severe. Hipoglicemia severă poate apărea mai puțin frecvent şi a fost observată mai ales dacă liraglutid este asociat cu o sulfoniluree (0,02 evenimente/pacient şi an). Foarte puţine episoade (0,001 evenimente/pacient şi an) au fost observate în cazul administrării liraglutid în asociere cu antidiabetice orale, altele decât sulfoniluree. Riscul de hipoglicemie este mic dacă se asociază insulina bazală cu liraglutid (1,0 evenimente per pacient şi an, vezi pct. 5.1). În studiul clinic LEADER, episoadele de hipoglicemie severă au fost raportate cu o frecvenţă mai mică la liraglutid comparativ cu placebo (1,0 comparativ cu 1,5 evenimente per 100 pacient-ani; rată estimată de 0,69 [0,51 până la 0,93]) (vezi pct. 5.1). În cazul pacienţilor trataţi cu insulină premixată la momentul iniţial şi apoi timp de cel puţin 26 săptămâni, rata de apariţie a hipoglicemiei severe a fost de 2,2 evenimente per 100 pacient-ani atât pentru liraglutid, cât şi pentru placebo.

Reacţii adverse gastro-intestinale
Când liraglutid este administrat concomitent cu metformină, 20,7% dintre pacienţi au raportat cel puţin un episod de greaţă, iar 12,6% dintre pacienţi au raportat cel puţin un episod de diaree. Când liraglutid este administrat concomitent cu o sulfoniluree, 9,1% dintre pacienţi au raportat cel puţin un episod de greaţă, iar 7,9% dintre pacienţi au raportat cel puţin un episod de diaree. Cele mai multe episoade au fost uşoare sau moderate şi au fost dependente de doză. La majoritatea pacienţilor care iniţial au prezentat greaţă, frecvenţa şi severitatea acesteia au scăzut odată cu continuarea tratamentului.

Pacienţii cu vârsta >70 de ani pot prezenta mai multe reacţii adverse gastro-intestinale atunci când sunt trataţi cu liraglutid.
Pacienţii cu insuficienţă renală uşoară şi moderată (clearance al creatininei 60-90 ml/min şi respectiv 30-59 ml/min.) pot prezenta mai multe reacţii adverse gastro-intestinale atunci când sunt trataţi cu liraglutid.

Litiaza biliară şi colecistita
Au fost raportate câteva cazuri de litiază biliară (0,4%) şi colecistită (0,1%) pe durata studiilor clinice controlate, de fază 3a, efectuate pe termen lung cu liraglutid. În studiul clinic LEADER, frecvenţa de apariţie a litiazei biliare şi a colecistitei a fost de 1,5% şi, respectiv, 1,1% pentru liraglutid şi de 1,1% şi, respectiv, 0,7% pentru placebo (vezi pct. 5.1).

Amiloidoză cutanată
Amiloidoza cutanată poate apărea la locul de injectare (vezi pct. 4.2).

Întreruperea tratamentului
În studiile clinice controlate de lungă durată (26 de săptămâni sau mai mult), incidenţa întreruperii tratamentului din cauza reacţiilor adverse a fost de 7,8% la pacienţii trataţi cu liraglutid şi de 3,4% la cei trataţi cu comparator. Reacţiile adverse cele mai frecvente care au dus la întreruperea tratamentului la pacienţii trataţi cu liraglutid au fost greaţa (2,8% dintre pacienţi) şi vărsăturile (1,5%).

Reacţii adverse la nivelul locului de injectare
În studiile clinice controlate de lungă durată (26 de săptămâni sau mai mult), reacţiile adverse la nivelul locului de injectare au fost raportate la aproximativ 2% dintre pacienţii trataţi cu Victoza. De regulă, aceste reacţii au fost uşoare.

Pancreatită
În studiile clinice controlate, de fază 3, efectuate pe termen lung cu Victoza, au fost raportate cazuri rare de pancreatită acută (<0,2%). Pancreatita a fost, de asemenea, raportată după punerea pe piaţă a medicamentului. În studiul clinic LEADER, frecvenţa pancreatitei acute confirmate prin adjudecare a fost de 0,4% pentru liraglutid şi, respectiv, de 0,5% pentru placebo (vezi pct. 4.4 şi 5.1).

Reacţii alergice
Reacţii alergice inclusiv urticarie, erupție cutanată tranzitorie şi prurit au fost raportate în urma utilizării după punerea pe piaţă a Victoza.
Câteva cazuri de reacţii anafilactice cu simptome suplimentare cum sunt hipotensiunea arterială, palpitaţiile, dispneea și edemul au fost raportate în urma utilizării după punerea pe piaţă a Victoza. Câteva cazuri cu angioedem (0,05%) au fost raportate în timpul studiilor clinice de lungă durată cu Victoza.

Copii şi adolescenți
În general, frecvenţa, tipul şi severitatea reacţiilor adverse la adolescenţi şi copii cu vârsta de 10 ani şi peste au fost comparabile cu cele observate la populaţia adultă. Rata episoadelor hipoglicemice confirmate a fost mai mare cu liraglutid (0,58 evenimente/pacient-an) comparativ cu placebo (0,29 evenimente/pacient-an). La pacienţii trataţi cu insulină înainte de un episod hipoglicemic confirmat, rata a fost mai mare în cazul administrării de liraglutid (1,82 evenimente/pacient-an) comparativ cu placebo (0,91 evenimente/pacient-an). Nu au apărut episoade hipoglicemice severe în grupul de pacienţi trataţi cu liraglutid.

Raportarea reacţiilor adverse suspectate

Raportarea reacţiilor adverse suspectate după autorizarea medicamentului este importantă. Acest lucru permite monitorizarea continuă a raportului beneficiu/risc al medicamentului. Profesioniştii din domeniul sănătăţii sunt rugaţi să raporteze orice reacţie adversă suspectată prin intermediul sistemului național de raportare, aşa cum este menționat în Anexa V. 

4.9	Supradozaj 

În studiile clinice şi în urma utilizării după punerea pe piaţă au fost raportate supradoze de până la 40 ori (72 mg) a dozei de menţinere recomandate. Evenimentele raportate au inclus greaţă severă, vărsături, diaree și hipoglicemie severă.
[bookmark: _Hlk46412632]În caz de supradozaj, trebuie iniţiat tratamentul de susţinere corespunzător, în funcţie de semnele şi simptomele clinice ale pacientului. Pacientul trebuie să stea sub observaţie pentru monitorizarea semnelor clinice de deshidratare şi a glicemiei.


5.	PROPRIETĂŢI FARMACOLOGICE 

5.1	Proprietăţi farmacodinamice 

Grupa farmacoterapeutică: Medicamente utilizate în diabetul zaharat, analogi ai peptidei umane 1 asemănătoare glucagonului (GLP-1), excluzând insuline. Codul ATC: A10BJ02

Mecanism de acţiune
Liraglutid este un analog al peptidei umane 1 asemănătoare glucagonului (GLP-1), cu structură identică în proporţie de 97% cu GLP-1 uman, care se leagă şi activează receptorul GLP-1. Receptorul GLP-1 este ţinta pentru GLP-1 natural, un hormon incretinic endogen, care potenţează celulele beta pancreatice dependente de glucoză. La om, spre deosebire de GLP-1 natural, liraglutid are un profil farmacocinetic şi farmacodinamic potrivit pentru administrarea o dată pe zi. După administrarea subcutanată, profilul de acţiune de lungă durată are la bază trei mecanisme: auto-asocierea, care are ca rezultat o absorbţie lentă; legarea de albumină; şi o stabilitate enzimatică superioară faţă de enzimele dipeptidil peptidaza 4 (DPP-4) şi endopeptidazele neutre (EPN), determinând un timp de înjumătăţire plasmatic mai mare.

Acţiunea liraglutid este mediată printr-o interacţiune specifică cu receptorii GLP-1, care determină o creştere a adenozin monofosfatului ciclic (AMPc). Liraglutid stimulează secreţia de insulină într-o manieră dependentă de glucoză. Simultan, liraglutid reduce secreţia prea mare de glucagon, tot într-un mod dependent de glucoză. Astfel, atunci când glicemia creşte, secreţia de insulină este stimulată, iar secreţia de glucagon este inhibată. Invers, în cazul hipoglicemiei, liraglutid reduce secreţia de insulină şi nu împiedică secreţia de glucagon. De asemenea, mecanismul de scădere a glicemiei implică şi o uşoară încetinire a golirii stomacului. Liraglutid reduce greutatea corporală şi masa de ţesut adipos prin mecanisme care implică reducerea apetitului alimentar şi a aportului energetic, GLP-1 este un regulator fiziologic al apetitului şi al consumului de alimente însă mecanismul exact de acțiune nu este foarte clar. 

În studiile la animale, administrarea periferică de liraglutid a condus la absorbția în regiuni specifice ale creierului implicate în reglarea apetitului, unde liraglutid, prin activarea specifică a receptorului GLP-1 (GLP-1R), a crescut gradul de sațietate şi a scăzut senzația de foame, în acest mod conducând la scăderea greutății corporale.

Receptorii GLP-1 sunt, de asemenea, exprimaţi în locuri specifice la nivelul cordului, sistemului vascular, sistemului imunitar şi al rinichilor. Pe modelele de ateroscleroză la şoarece, liraglutid a împiedicat progresia plăcii la nivelul aortei şi a redus inflamaţia la nivelul plăcii. În plus, liraglutid a avut un efect benefic asupra lipidelor plasmatice. Liraglutid nu a redus dimensiunea plăcii în cazul celor deja existente.

Efecte farmacodinamice
Liraglutid acţionează pe durata a 24 de ore şi îmbunătăţeşte controlul glicemic prin reducerea glicemiei á jeun şi post-prandiale la pacienţii cu diabet zaharat de tip 2.

Eficacitate şi siguranță clinică 

Atât îmbunătăţirea controlului glicemic, cât şi reducerea morbidităţii şi mortalităţii cardiovasculare sunt elemente esenţiale ale tratamentului diabetului de tip 2.

Pentru a evalua efectele liraglutid asupra controlului glicemic, au fost realizate cinci studii clinice dublu-orb, randomizate, controlate, de fază 3a, la adulți (Tabel 2). Tratamentul cu liraglutid a determinat îmbunătăţiri semnificative din punct de vedere clinic şi statistic ale hemoglobinei glicozilate A1c (HbA1c), ale glicemiei á jeun şi glicemiei post-prandiale, comparativ cu placebo.

Aceste studii au inclus 3978 pacienţi cu diabet zaharat de tip 2 (2501 pacienţi trataţi cu liraglutid), dintre care 53,7% bărbaţi şi 46,3% femei, 797 pacienţi (508 trataţi cu liraglutid) cu vârsta ≥65 de ani şi 113 pacienţi (66 trataţi liraglutid) cu vârsta ≥75 de ani.

Studii clinice suplimentare au fost realizate cu liraglutid. Acestea au inclus 1901 pacienţi în patru studii clinice controlate, randomizate, deschise (incluzând 464, 658, 323 şi 177 pacienţi pe studiu clinic) şi un studiu clinic controlat, randomizat, dublu-orb cu pacienţi diagnosticaţi cu diabet zaharat de tip 2 şi insuficienţă renală moderată (279 pacienți).

De asemenea, a fost efectuat un studiu clinic amplu cu liraglutid pentru evaluarea consecinţelor cardiovasculare (studiul clinic LEADER) la 9340 pacienţi cu diabet zaharat de tip 2 cu risc cardiovascular crescut.

•	Controlul glicemiei

Monoterapie
Liraglutid administrat în monoterapie o perioadă de 52 de săptămâni a determinat scăderi semnificative din punct de vedere statistic şi susținute ale HbA1c, comparativ cu administrarea dozei de glimepiridă 8 mg (-0,84% pentru doza de liraglutid 1,2 mg, -1,14% pentru doza de liraglutid 1,8 mg, comparativ cu -0,51% pentru comparator) la pacienţii tratați anterior fie prin dietă şi exerciţii fizice, fie cu medicamente antidiabetice orale în monoterapie, la maximum jumătate din doza maximă (Tabel 2).  

Asocierea cu medicamente antidiabetice orale
Liraglutid în asociere cu metformină, cu glimepiridă sau cu metformină şi rosiglitazonă sau SGLT2i ± metformină, timp de 26 de săptămâni, a avut ca rezultat scăderi semnificative statistic şi de durată ale nivelului HbA1c, comparativ cu pacienţii cărora li s-a administrat placebo (Tabelul 2).

Tabelul 2	Studii clinice de fază 3 cu liraglutid în monoterapie (52 săptămâni) și în asociere cu antidiabetice orale (26 săptămâni)

	
	N
	HbA1c medie iniţială (%)
	Modificarea HbA1c medii faţă de valoarea iniţială (%)
	Pacienţi (%) care au obţinut HbA1c<7%

	Greutate corporală medie iniţială (kg)
	Modificarea greutăţii corporale medii faţă de valoarea iniţială (kg)

	Monoterapie

	Liraglutid 1,2 mg
	251
	8,18
	-0,84*
	42,81, 58,33
	92,1
	-2,05**

	Liraglutid 1,8 mg
	246
	8,19
	-1,14**
	50,91, 62,03
	92,6
	-2,45**

	Glimepiridă 8 mg pe zi
	248
	8,23
	-0,51
	27,81, 30,83
	93,3
	1,12

	În asociere cu metformină (2000 mg pe zi)

	Liraglutid 1,2 mg
	240
	8,3
	-0,97†
	35,31, 52,82
	88,5
	-2,58**

	Liraglutid 1,8 mg
	242
	8,4
	-1,00†
	42,41, 66,32
	88,0
	-2,79**

	Placebo
	121
	8,4
	0,09
	10,81, 22,52
	91,0
	-1,51

	Glimepiridă 4 mg pe zi
	242
	8,4
	-0,98
	36,31, 56,02
	89,0
	0,95

	În asociere cu glimepiridă (4 mg pe zi)

	Liraglutid 1,2 mg
	228
	8,5
	-1,08**
	34,51, 57,42
	80,0
	0,32**

	Liraglutid 1,8 mg
	234
	8,5
	-1,13**
	41,61, 55,92
	83,0
	-0,23**

	Placebo
	114
	8,4
	0,23
	7,51, 11,82
	81,9
	-0,10

	Rosiglitazonă 4 mg pe zi
	231
	8,4
	-0,44
	21,91, 36,12
	80,6
	2,11

	În asociere cu metformină (2000 mg pe zi) + rosiglitazonă (4 mg de două ori pe zi)

	Liraglutid 1,2 mg
	177
	8,48
	-1,48
	57,51
	95,3
	-1,02

	Liraglutid 1,8 mg
	178
	8,56
	-1,48
	53,71
	94,9
	-2,02

	Placebo
	175
	8,42
	-0,54
	28,11
	98,5
	0,60

	În asociere cu metformină (2000 mg pe zi) + glimepiridă (4 mg pe zi)

	Liraglutid 1,8 mg
	230
	8,3
	-1,33*
	53,11
	85,8
	-1,81**

	Placebo
	114
	8,3
	-0,24
	15,31
	85,4
	-0,42

	Insulină glargin4 
	232
	8,1
	-1,09
	45,81
	85,2
	1,62

	În asociere cu SGLT2i5 ± metformină (≥1500 mg/zi)

	Liraglutid 1,8 mg
	203
	8,00
	‑1,02***
	54,8***
	91,0
	‑2,92

	Placebo
	100
	7,96
	‑0,28
	13,9
	91,4
	‑2,06


*Superioritate (p<0,01) față de comparatorul activ; **Superioritate (p<0,0001) față de comparatorul activ;***Superioritate (p<0,001) față de comparatorul activ, †Non-inferioritate (p<0,0001) față de comparatorul activ
1toți pacienții; 2monoterapie anterioară cu antidiabetice orale; 3pacienți tratați anterior prin dietă
5Victoza în asociere cu SGLT2i a fost investigat la toate dozele aprobate de SGLT2i
4stabilirea dozei de insulină glargin a fost deschisă și s-a aplicat conform Ghidului pentru ajustarea dozei de insulină glargin. Stabilirea treptată a dozei de insulină glargin a fost efectuată de pacient, conform instrucțiunilor investigatorului: 

Ghid de ajustare a dozei de insulină glargin
	Auto-monitorizarea glicemiei á jeun
	Creşterea dozei de insulină glargin (UI)

	≤5,5 mmol/l (≤100 mg/dl) Ţinta
	Fără modificări

	>5,5 şi <6,7 mmol/l (>100 şi <120 mg/dl)
	0 – 2 UIa

	≥6,7 mmol/l (≥120 mg/dl)
	2 UI


a În funcţie de recomandările individualizate ale investigatorului la vizita precedentă, de exemplu, dacă pacientul a prezentat hipoglicemie.

Asocierea cu insulină
Într-un studiu cu durata de 104 săptămâni, 57% dintre pacienții cu diabet de tip 2 tratați cu insulină degludec în asociere cu metformină au atins ținta de HbA1c <7%. Ceilalți pacienți au fost incluşi în continuare într-un studiu deschis, randomizat de 26 de săptămâni de asociere liraglutid sau o doză unică de insulină aspart (la masa principală). Pe brațul de studiu insulină degludec + liraglutid, doza de insulină a fost scăzută cu 20% pentru a minimiza riscul de hipoglicemie. Asocierea liraglutid a determinat o scădere semnificativ statistic mai mare a HbA1c (-0,73% pentru liraglutid față de -0,40% pentru comparator) şi a greutății corporale (-3,03 kg față de +0,72 kg). Rata episoadelor hipoglicemice (per pacient şi an de expunere) a fost semnificativ statistic mai mică în cazul asocierii cu liraglutid, comparativ cu asocierea insulină aspart în doză unică (1,0 față de 8,15; raport: 0,13; IÎ 95% : 0,08 la 0,21). 

Într-un studiu clinic cu durata de 52 săptămâni, la pacienţii care nu au atins obiectivele glicemice doar cu liraglutid şi metformină, asocierea de insulină detemir la liraglutid 1,8 mg şi metformină a condus la o scădere a HbA1c față de valoarea inițială de 0,54%, comparativ cu 0,20% în grupul de control cu liraglutid 1,8 mg şi metformină. Pierderea în greutate a fost menținută. A fost observată o mică creştere a ratei de episoade hipoglicemice minore (0,23 față de 0,03 de evenimente per pacient-an).

În studiul clinic LEADER, (vezi subpunctul Evaluare cardiovasculară), 873 pacienţi erau trataţi la momentul iniţial cu insulină premixată (cu sau fără ADO) şi apoi timp de cel puţin 26 săptămâni. Valoarea medie a HbA1c la momentul iniţial a fost de 8,7% pentru liraglutid şi placebo. La săptămâna 26, valoarea medie estimată în ceea ce priveşte modificarea HbA1c a fost de ‑1,4% şi ‑0,5% pentru liraglutid şi, respectiv, placebo, cu o diferenţă de tratament estimată de ‑0,9 [‑1,00; ‑0,70]IÎ 95%. Profilul de siguranţă al liraglutid în asociere cu insulină premixată a fost, în general, comparabil cu cel observat în cazul placebo în asociere cu insulină premixată (vezi pct. 4.8).

Utilizare la pacienţi cu insuficienţă renală
Într-un studiu clinic dublu-orb pentru compararea eficacităţii şi siguranţei a liraglutid 1,8 mg faţă de placebo asociată cu insulină şi/sau antidiabetice orale, la pacienţii diagnosticaţi cu diabet tip 2 şi insuficienţă renală moderată, liraglutid a fost superior în scăderea HbA1c după 26 de săptămâni (‑1,05% faţă de ‑0,38%) comparativ cu tratamentul placebo.
Un număr semnificativ mai mare de pacienţi au atins HbA1c sub 7% cu liraglutid comparativ cu placebo (52,8% faţă de 19,5%). În ambele grupuri a fost observată o scădere a masei corporale: ‑2,4 kg cu liraglutid faţă de ‑1,09 kg cu placebo. Episoadele hipoglicemice au fost comparabile în ambele grupuri de tratament. Profilul de siguranţă al liraglutid a fost similar cu cel observat în alte studii clinice efectuate cu liraglutid.

•	Proporţia pacienţilor care au obţinut reducerea HbA1c
Liraglutid administrat în monoterapie a determinat o proporție semnificativ statistic mai mare de pacienți care au atins valori ale HbA1c ≤6,5% la 52 săptămâni, comparativ cu pacienții cărora li s-a administrat glimepiridă (37,6% pentru doza de liraglutid de 1,8 mg și 28,0% pentru doza de liraglutid de 1,2 mg, față de 16,2% pentru comparator).

Liraglutid administrat în asociere cu metformină, cu glimepiridă, cu metformină şi rosiglitazonă, sau SGLT2i ± metformină, a determinat o creştere semnificativă statistic a proporţiei pacienţilor care au obţinut o valoare a HbA1c≤6,5 la 26 de săptămâni, comparativ cu pacienţii cărora li s-au administrat aceste medicamente în monoterapie.

•	Glicemia á jeun
Tratamentul cu liraglutid în monoterapie şi în asociere cu unul sau două antidiabetice orale a determinat o reducere a glicemiei á jeun cu 13‑43,5 mg/dl (0,72‑2,42 mmol/l). Această reducere a fost observată din primele două săptămâni de tratament.

•	Glicemia postprandială
Liraglutid a redus glicemia postprandială după toate cele trei mese zilnice cu 31‑49 mg/dl (1,68‑2,71 mmol/l).

•	Funcţia celulelor beta
Studiile clinice efectuate cu liraglutid au evidenţiat o îmbunătăţire a funcţiei celulelor beta pe baza măsurătorilor cum ar fi modelul homeostatic al evaluării funcţiei celulelor beta (HOMA-B) şi raportul proinsulină/insulină. După 52 de săptămâni de tratament cu liraglutid, la un subgrup de pacienţi cu diabet zaharat de tip 2 (n=29) s-a demonstrat îmbunătăţirea secreţiei de insulină atât în prima fază cât şi în cea de-a doua fază.

•	Greutatea corporală
Tratamentul cu liraglutid în asociere cu metformină, cu metformină şi glimepiridă, cu metformină şi rosiglitazonă, sau SGLT2i cu sau fără metformină, a fost asociat cu reducerea semnificativă a greutăţii corporale cu valori cuprinse între 0,86 kg şi 2,62 kg comparativ cu placebo.

Reducerea mai importantă a greutăţii corporale s-a observat odată cu creşterea valorii iniţiale a indicelui de masă corporală (IMC).

•	Evaluare cardiovasculară
Analiza post-hoc a evenimentelor cardiovasculare majore (deces din cauze cardiovasculare, infarct miocardic, accident vascular cerebral) din toate studiile clinice faza 2 şi 3 pe termen mediu şi lung (de la 26 şi până la 100 săptămâni), care au inclus 5607 pacienți (3651 expuşi la liraglutid), nu a demonstrat o creştere a riscului cardiovascular (raport a incidenței de 0,75 (95% IÎ 0,35; 1,63)) pentru liraglutid față de toți comparatorii.

Studiul clinic Liraglutide Effect and Action in Diabetes Evaluation of Cardiovascular Outcome Results (LEADER) a fost un studiu multicentric, controlat cu placebo, dublu orb. 9340 pacienţi au fost alocaţi în mod aleatoriu fie pentru tratamentul cu liraglutid (4668), fie pentru a li se administra placebo (4672), ambele în asociere cu tratamentul standard pentru HbA1c şi factori de risc cardiovascular (CV). Rezultatul principal şi statusul vital la finalizarea studiului au putut fi evaluate în cazul a 99,7% şi 99,6% dintre participanţii randomizaţi pentru a li se administra liraglutid şi, respectiv, placebo. Durata monitorizării a fost de minimum 3,5 ani până la maximum 5 ani. Populaţia de studiu a inclus pacienţi cu vârsta ≥65 ani (n=4329) şi ≥75 ani (n=836) şi pacienţi cu insuficienţă renală uşoară (n=3907), moderată (n=1934) sau severă (n=224). Vârsta medie a fost de 64 ani şi valoarea medie a IMC a fost de 32,5 kg/m². Durata medie a diabetului zaharat era de 12,8 ani.

Criteriul principal de aprecierea a eficacităţii a fost timpul de la randomizare până la prima apariţie a oricăror evenimente cardiovasculare adverse majore (EACM): decesul de cauză CV, infarctul miocardic neletal sau accidentul vascular cerebral neletal. Liraglutid a fost superior în prevenirea EACM comparativ cu placebo (Figura 1). Valoarea estimată a raportului de risc a fost în mod constant sub 1 pentru toate cele 3 componente ale EACM.

De asemenea, liraglutid a redus semnificativ riscul de EACM extins (EACM primar, angină pectorală instabilă necesitând spitalizare, revascularizare coronariană sau spitalizare din cauza insuficienţei cardiace) şi alte criterii secundare de apreciere a eficacităţii (Figura 2).





Figura 1: Diagrama Kaplan Meier privind timpul până la primul EACM – populaţia FAS



Figura 2: Diagrama analizelor privind tipurile individuale de evenimente cardiovasculare – populaţia FAS

O reducere semnificativă şi susţinută a HbA1c de la momentul iniţial până la luna 36 a fost observată cu liraglutid comparativ cu placebo, în asociere cu terapia standard de îngrijire (-1,16% comparativ cu -0,77%; diferenţa de tratament estimată [DTE] -0,40% [-0,45; -0,34]). Necesitatea de a suplimenta tratamentul cu insulină a fost redusă cu 48% cu liraglutid comparativ cu placebo la pacienţii netrataţi cu insulină la momentul iniţial (RR 0,52 [0,48; 0,57]).

•	Tensiune arterială şi frecvenţă cardiacă
Pe durata studiilor clinice de fază 3a. liraglutid a redus tensiunea arterială sistolică cu o valoare medie de 2,3 până la 6,7 mmHg comparativ cu momentul iniţial, iar comparativ cu comparatorul activ reducerea a fost de 1,9 până la 4,5 mmHg.
În studiul clinic de lungă durată LEADER, a fost observată, cu liraglutid, o creştere medie a frecvenţei cardiace de 2 până la 3 bătăi pe minut comparativ cu momentul iniţial. În studiul clinic LEADER, nu a fost observat niciun impact din punct de vedere clinic, pe termen lung, al creşterii frecvenţei cardiace asupra riscului de evenimente cardiovasculare.

•	Evaluare microvasculară
În studiul clinic LEADER, evenimentele microvasculare au constat în evaluarea consecinţelor de tip nefropatie şi retinopatie. Analiza timpului până la apariţia primului eveniment microvascular pentru liraglutid comparativ cu placebo a arătat o valoare a RR de 0,84 [0,73; 0,97]. RR pentru liraglutid comparativ cu placebo a fost de 0,78 [0,67; 0,92] pentru timpul până la apariţia primului eveniment de tip nefropatie şi de 1,15 [0,87; 1,52] pentru timpul până la apariţia primului eveniment de tip retinopatie.

•	Imunogenitate
În urma tratamentului cu liraglutid, similar altor medicamente care conțin proteine sau peptide, cu potențial imunogen, pacienții pot dezvolta anticorpi anti-liraglutid. În medie, 8,6% din pacienți dezvoltă anticorpi. Formarea de anticorpi nu este asociată cu scăderea eficacității de liraglutid.

Copii şi adolescenţi

Într-un studiu dublu-orb, care a comparat eficacitatea şi siguranța administrării Victoza 1,8 mg versus placebo ca terapie adăugată la metformină ± insulină la adolescenţi şi copii cu vârsta de 10 ani şi peste, cu diabet zaharat de tip 2, Victoza a fost superior tratamentului cu placebo scăzând HbA1c după 26 de săptămâni (-1,06, [-1,65; 0,46]). Diferenţa de tratament în ceea ce privește valorile HbA1c a fost de 1,3% după alte 26 de săptămâni de extensie deschisă, confirmând controlul glicemic susţinut cu Victoza.

Profilul de eficacitate şi siguranţă al Victoza a fost comparabil cu cel observat la populaţia adultă tratată cu Victoza. Pe baza controlului glicemic adecvat sau a tolerabilităţii, 30% dintre subiecţii aflaţi în studiu au rămas în tratament cu o doză de 0,6 mg, la 17% s-a crescut doza la 1,2 mg şi la 53% s-a crescut doza la 1,8 mg.

Alte date clinice

[bookmark: OLE_LINK12]Într-un studiu clinic deschis care a comparat eficacitatea şi siguranţa liraglutid (1,2 mg şi 1,8 mg) şi sitagliptină (inhibitor de DPP-4, 100 mg) la pacienţi inadecvat controlaţi cu tratament cu metformină (HbA1c medie 8,5%), liraglutid s-a dovedit statistic superioară tratamentului cu sitagliptină prin reducerea HbA1c după 26 săptămâni (‑1,24%, ‑1,50% faţă de ‑0,90%, p<0,0001). Pacienţii trataţi cu liraglutid au prezentat o reducere semnificativă a greutăţii corporale, comparativ cu pacienţii trataţi cu sitagliptină (‑2,9 kg şi ‑3,4 kg faţă de ‑1,0 kg, p0,0001). O proporţie mai mare de pacienţi trataţi cu liraglutid a experimentat o stare de rău tranzitorie faţă de pacienţii trataţi cu sitagliptină (20,8% şi 27,1% pentru liraglutid faţă de 4,6% pentru sitagliptină). Reducerea HbA1c şi superioritatea liraglutid (1,2 mg şi 1,8 mg) faţă de sitagliptină după 26 săptămâni de tratament erau prezente la 52 săptămâni de tratament (‑1,29% şi ‑1,51% faţă de ‑0,88%, p0,0001). Transferul pacienţilor de la sitagliptină la liraglutid după 52 săptămâni de tratament a avut ca rezultat reducerea statistic semnificativă a HbA1c (‑0,24% şi ‑0,45%, 95% IÎ: ‑0.41 la ‑0,07 şi -0,67 la ‑0,23) la săptămâna 78, dar un grup formal de control nu a fost prezent.

Într-un studiu clinic deschis care a comparat eficacitatea şi siguranţa liraglutid 1,8 mg o dată pe zi şi exenatidă 10 mcg de două ori pe zi la pacienţi insuficient controlaţi cu tratament cu metformină şi/sau sulfoniluree (HbA1c mediu 8,3%), liraglutid a fost superior din punct de vedere statistic tratamentului cu exenatidă pentru reducerea HbA1c după 26 săptămâni (-1,12% faţă de -0,79%; diferenţa de tratament estimată: -0,33; 95% IÎ: -0,47 la -0,18). 
Un număr semnificativ mai mare de pacienţi au atins HbA1c sub 7% cu liraglutid comparativ cu exenatidă (54,2% faţă de 43,4%, p=0,0015). Ambele tratamente au condus la o reducere a greutăţii corporale de aproximativ 3 kg.
Transferarea pacienţilor de la exenatidă la liraglutid după 26 săptămâni de tratament a condus la o reducere suplimentară, statistic semnificativă a HbA1c (-0,32%, 95% IÎ: -0,41 la -0,24) în săptămâna 40 dar nu a existat un grup formal de control. În timpul celor 26 săptămâni au apărut 12 reacţii adverse severe la 235 pacienţi (5,1%) care au utilizat liraglutid în timp ce 6 reacţii adverse severe au apărut la 232 pacienţi (2,6%) care au utilizat exenatidă. Nu a existat un model consistent în ceea ce priveşte clasificarea pe aparate, sisteme şi organe a evenimentelor.

Într-un studiu clinic deschis care a comparat eficacitatea şi siguranţa administrării concomitente de liraglutid 1,8 mg cu lixisenatidă 20 mcg la 404 pacienţi insuficient controlaţi terapeutic cu metformină (HbA1c medie 8,4%), liraglutid a fost superior comparativ cu lixisenatida prin reducerea HbA1c după 26 săptămâni de tratament (-1,83% faţă de -1,21%, p<0,0001). Un număr semnificativ de pacienţi au atins o valoare a HbA1c sub 7% cu liraglutid comparativ cu cei trataţi cu lixisenatidă (74,2% faţă de 45,5%, p<0,0001) precum şi valoarea ţintă de HbA1c mai mică sau egală cu 6,5% (54,6% faţă de 26,2%, p<0,0001). Reducerea greutăţii corporale a fost observată la ambele braţe de tratament (-4,3 kg cu liraglutid faţă de -3,7 kg cu lixisenatidă). Evenimentele adverse gastrointestinale au fost mai frecvent raportate în grupul de tratament cu liraglutid (43,6% faţă de 37,1%). 

5.2	Proprietăţi farmacocinetice 

Absorbţie

Absorbţia liraglutid după administrarea subcutanată este lentă, atingând concentraţia plasmatică maximă după 8‑12 ore de la administrare. După administrarea subcutanată a unei doze unice de liraglutid 0,6 mg, concentraţia plasmatică maximă estimată de liraglutid a fost de 9,4 nmol/l (greutate corporală medie de aproximativ 73 de kg). La o doză de liraglutid 1,8 mg, concentraţia plasmatică medie de liraglutid la starea de echilibru (ASCτ/24) a atins aproximativ 34 nmol/l (greutate corporală medie de aproximativ 76 de kg). Expunerea la liraglutid scade odată cu creșterea greutăţii corporale. Expunerea la liraglutid a crescut proporţional cu doza. După administrarea unei singure doze, coeficientul de variaţie intraindividuală pentru ASC a liraglutid a fost de 11%.
După administrarea subcutanată, biodisponibilitatea absolută a liraglutid este de aproximativ 55%.

Distribuţie

După administrarea subcutanată, volumul aparent de distribuţie este de 11‑17 l. După administrarea intravenoasă, volumul mediu de distribuţie a liraglutid este de 0,07 l/kg. Liraglutid se leagă în proporţie mare (>98%) de proteinele plasmatice.

Metabolizare

În 24 de ore de la administrarea unei doze unice de liraglutid marcat radioactiv [3H] unor subiecţi sănătoşi, principala componentă în plasmă era liraglutid intact. În plasmă au fost identificaţi doi metaboliţi minori (≤9% şi ≤5% din radioactivitatea plasmatică totală). Liraglutid este metabolizat similar proteinelor mari, fără a se fi identificat un anumit organ ca principală cale de eliminare.

Eliminare

După o doză de liraglutid-[3H], nu s-a detectat liraglutid intact în urină sau fecale. Doar o mică parte din substanţa radioactivă administrată a fost excretată ca metaboliţi înrudiţi cu liraglutid, în urină sau fecale (6% şi respectiv 5%). Substanţa radioactivă din urină şi fecale a fost excretată mai ales în primele 6‑8 zile şi a corespuns cu trei metaboliţi minori.

După administrarea subcutanată a unei singure doze de liraglutid, clearance-ul plasmatic mediu este de aproximativ 1,2 l/h, cu un timp de înjumătăţire plasmatică prin eliminare de aproximativ 13 ore.

Grupe speciale de pacienţi

Pacienți vârstnici
Pe baza rezultatelor unui studiu farmacocinetic efectuat la subiecţi sănătoşi şi a analizei datelor farmacocinetice ale unui grup de pacienţi (între 18 şi 80 de ani), vârsta nu a avut niciun efect clinic relevant asupra farmacocineticii liraglutid.

Sexul
Pe baza rezultatelor analizei datelor farmacocinetice ale unui grup de pacienţi bărbaţi şi femei şi a unui studiu farmacocinetic efectuat la subiecţi sănătoşi, sexul nu a avut niciun efect clinic relevant asupra farmacocineticii liraglutid.

Originea etnică
Pe baza rezultatelor analizei datelor farmacocinetice ale unui grup de pacienţi care a inclus pacienţi de rasă albă, neagră, asiatică şi hispanică, originea etnică nu a avut niciun efect clinic relevant asupra farmacocineticii liraglutid.

Obezitatea
Analiza farmacocinetică a populaţiei sugerează că indicele de masă corporală (IMC) nu influenţează semnificativ farmacocinetica liraglutid.

Insuficienţa hepatică
Farmacocinetica liraglutid a fost evaluată la pacienți cu diferite grade de insuficienţă hepatică, într-un studiu în care s-a administrat o doză unică. Expunerea la liraglutid a scăzut cu 13‑23% la pacienții cu insuficienţă hepatică uşoară sau moderată, comparativ cu subiecţii sănătoşi.
Expunerea a fost semnificativ mai mică (44%) la pacienții cu insuficienţă hepatică severă (scor Child Pugh >9).

Insuficienţa renală
Expunerea la liraglutid a fost mai mică la pacienții cu insuficienţă renală, comparativ cu pacienții sănătoşi. Expunerea la liraglutid a scăzut cu 33% la pacienţii cu insuficienţă renală uşoară (clearance al creatininei, ClCr 50‑80 ml/min), cu 14% la pacienţii cu insuficienţă renală moderată (ClCr 30‑50 ml/min), cu 27% la pacienţii cu insuficienţă renală severă (ClCr<30 ml/min) şi cu 26% la pacienţii cu boală renală în stadiu terminal care au necesitat dializă.
În mod asemănător, într-un studiu clinic cu durata de 26 săptămâni, pacienţii diagnosticaţi cu diabet tip 2 şi insuficienţă renală moderată (CrCl 30‑59 ml/min., vezi pct. 5.1) au avut o expunere la liraglutid cu 26% mai mică comparativ cu un studiu clinic diferit care a inclus pacienţi cu diabet de tip 2 şi funcție renală normală sau insuficienţă renală moderată.

Copii şi adolescenţi
Proprietăţile farmacocinetice au fost evaluate în cadrul studiilor clinice efectuate la adolescenţi şi copii cu vârsta de 10 ani şi peste, cu diabet zaharat tip 2. Expunerea la liraglutid la adolescenţi şi copii a fost comparabilă cu cea observată la populaţia adultă.

5.3	Date preclinice de siguranţă 

Datele non-clinice nu au evidenţiat niciun risc special pentru om pe baza studiilor convenţionale farmacologice privind evaluarea siguranţei, toxicitatea după doze repetate sau genotoxicitatea.

În studiile pentru determinarea carcinogenităţii, efectuate pe o durată de 2 ani, la şobolani şi şoareci, s-a observat apariţia de tumori neletale ale celulelor C ale tiroidei. La şobolani nu a fost stabilită doza la care nu apar efecte adverse (NOAEL). Aceste tumori nu au fost observate la maimuţele tratate timp de 20 de luni. Aceste efecte la rozătoare sunt determinate printr-un mecanism non-genotoxic, mediat de un receptor specific GLP-1, la care rozătoarele sunt sensibile în mod deosebit. Relevanţa pentru om este posibil să fie mică dar nu poate fi exclusă complet. Nu au fost identificate alte tumori apărute în urma tratamentului.

Studiile la animale nu au evidenţiat efecte dăunătoare directe în ceea ce priveşte fertilitatea, ci doar o uşoară creştere a mortalităţii embrionare precoce, în cazul dozei maxime. Administrarea de Victoza în cursul perioadei de mijloc a gestaţiei a determinat o reducere a greutăţii mamei şi a creşterii fetale, cu efecte ambigue la nivelul coastelor la şobolani şi modificări la nivelul scheletului la iepure. Creşterea neonatală a fost redusă la şobolanii expuşi la Victoza şi a persistat în perioada de post-alăptare, în grupul căruia i s-a administrat o doză mare. Nu se cunoaşte dacă subdezvoltarea puilor a fost determinată de reducerea ingestiei de lapte datorată unui efect direct al GLP-1 sau de reducerea cantităţii de lapte la mamă provocată de reducerea aportului caloric.


6.	PROPRIETĂŢI FARMACEUTICE 

6.1	Lista excipienţilor 

Fosfat disodic dihidrat
Propilenglicol
Fenol
Acid clorhidric (pentru ajustarea pH-ului)
Hidroxid de sodiu (pentru ajustarea pH-ului)
Apă pentru preparate injectabile

6.2	Incompatibilităţi 

Amestecarea Victoza cu alte medicamente poate duce la degradarea liraglutid. În absenţa studiilor privind compatibilitatea, acest medicament nu trebuie amestecat cu alte medicamente.

6.3	Perioada de valabilitate 

30 de luni.

După prima utilizare: 1 lună

6.4	Precauţii speciale pentru păstrare 

A se păstra la frigider (2°C‑8°C).
A nu se congela.
A se păstra la distanţă de compartimentul congelatorului.

După prima utilizare: A se păstra la temperaturi sub 30°C sau la frigider (2°C‑8°C). A nu se congela.

A se păstra stiloul injector (pen-ul) acoperit cu capacul pentru a fi protejat de lumină.

6.5	Natura şi conţinutul ambalajului 

Cartuş (sticlă tip 1) prevăzut cu piston (bromobutil) şi o folie laminată din cauciuc (bromobutil/poliizopren), inclus într-un stilou injector (pen) preumplut multidoză, de unică folosinţă, realizat din poliolefină şi poliacetal.

Fiecare stilou injector (pen) conţine 3 ml soluţie, eliberând 30 de doze a 0,6 mg, 15 doze a 1,2 mg sau 10 doze a 1,8 mg.

Mărimi de ambalaj de 1, 2, 3, 5 sau 10 stilouri injectoare (pen-uri) preumplute. 

Este posibil ca nu toate mărimile de ambalaj să fie comercializate.

6.6	Precauţii speciale pentru eliminarea reziduurilor şi alte instrucţiuni de manipulare

Victoza nu trebuie utilizat dacă soluția nu este limpede şi incoloră sau aproape incoloră.
Victoza nu trebuie utilizat dacă a fost congelat.

Victoza poate fi administrat folosind ace cu o lungime de cel mult 8 mm şi un calibru minim de 32G. Stiloul injector (pen-ul) este realizat pentru a fi utilizat cu ace de unică folosinţă NovoFine sau NovoTwist.
Acele nu sunt incluse. 
Pacientul trebuie sfătuit să arunce acul de injectare în conformitate cu cerinţele locale după fiecare injectare şi să păstreze stiloul injector (pen-ul) fără acul de injectare ataşat. Aceste măsuri previn contaminarea, infectarea şi scurgerea soluției. De asemenea, se asigură precizia dozării.


7.	DEŢINĂTORUL AUTORIZAŢIEI DE PUNERE PE PIAŢĂ

Novo Nordisk A/S
Novo Allé
DK-2880 Bagsværd
Danemarca


8.	NUMERELE AUTORIZAŢIEI DE PUNERE PE PIAŢĂ

EU/1/09/529/001-005


9.	DATA PRIMEI AUTORIZĂRI SAU A REÎNNOIRII AUTORIZAŢIEI

Data primei autorizări: 30 iunie 2009
Data ultimei reînnoiri a autorizației: 11 aprilie 2014


10.	DATA REVIZUIRII TEXTULUI



Informaţii detaliate privind acest medicament sunt disponibile pe site-ul Agenţiei Europene pentru Medicamente http://www.ema.europa.eu.

























ANEXA II

A.	FABRICANTUL (FABRICANȚII) SUBSTANŢEI(LOR) BIOLOGIC ACTIVE ŞI FABRICANTUL (FABRICANȚII) RESPONSABIL(I) PENTRU ELIBERAREA SERIEI 

B.	CONDIŢII SAU RESTRICŢII PRIVIND FURNIZAREA ŞI UTILIZAREA

C.	ALTE CONDIŢII ŞI CERINŢE ALE AUTORIZAŢIEI DE PUNERE PE PIAŢĂ

D.	CONDIȚII SAU RESTRICȚII PRIVIND UTILIZAREA SIGURĂ ŞI EFICACE A MEDICAMENTULUI


A.	FABRICANTUL SUBSTANŢEI BIOLOGIC ACTIVE ŞI FABRICANTUL RESPONSABIL PENTRU ELIBERAREA SERIEI

Numele şi adresa fabricantului substanţei biologic active

Novo Nordisk A/S
Hallas Allé
DK-4400 Kalundborg
Danemarca

Numele şi adresa fabricantului responsabil cu eliberarea seriilor

Novo Nordisk A/S
Novo Allé
DK-2880 Bagsværd
Danemarca


B.	CONDIŢII SAU RESTRICŢII PRIVIND FURNIZAREA ŞI UTILIZAREA

Medicament eliberat pe bază de prescripţie medicală.


C.	ALTE CONDIŢII ŞI CERINŢE ALE AUTORIZAŢIEI DE PUNERE PE PIAŢĂ

•	Rapoartele periodice privind siguranța (RPAS)

Cerinţele pentru depunerea RPASprivind siguranţa pentru acest medicament sunt prezentate în lista de date de referință şi frecvențe de transmitere la nivelul Uniunii (lista EURD) menţionată la articolul 107c alineatul (7) din Directiva 2001/83/CE şi orice actualizări ale acesteia publicate pe portalul web european privind medicamentele.


D.	CONDIȚII ŞI RESTRICȚII CU PRIVIRE LA UTILIZAREA SIGURĂ ŞI EFICACE A MEDICAMENTULUI

•	Planul de management al riscului (PMR)

Deținătorul autorizației de punere pe piață (DAPP) se angajează să efectueze activitățile şi intervențiile de farmacovigilenţă necesare detaliate în PMR aprobat şi prezentat în modulul 1.8.2 al autorizației de punere pe piaţă şi orice actualizări ulterioare aprobate ale PMR.

O versiune actualizată a PMR trebuie depusă:
•	la cererea Agenţiei Europene pentru Medicamente;
•	la modificarea sistemului de management al riscului, în special ca urmare a primirii de informaţii noi care pot duce la o schimbare semnificativă în raportul beneficiu/risc sau ca urmare a atingerii unui obiectiv important (de farmacovigilenţă sau de reducere la minimum a riscului).

























ANEXA III 

ETICHETAREA ŞI PROSPECTUL 


























A. ETICHETAREA



INFORMAŢII CARE TREBUIE SĂ APARĂ PE AMBALAJUL SECUNDAR

CUTIE


1.	DENUMIREA COMERCIALĂ A MEDICAMENTULUI 

Victoza 6 mg/ml soluţie injectabilă în stilou injector (pen) preumplut
liraglutid


2.	DECLARAREA SUBSTANŢEI ACTIVE 

1 ml conţine liraglutid 6 mg. Un stilou injector (pen) preumplut conţine liraglutid 18 mg 


3.	LISTA EXCIPIENŢILOR 

Fosfat disodic dihidrat, propilenglicol, fenol, acid clorhidric, hidroxid de sodiu și apă pentru preparate injectabile.


4.	FORMA FARMACEUTICĂ ŞI CONŢINUTUL 

Soluţie injectabilă. 

1 stilou injector (pen)
2 stilouri injectoare (pen-uri)
3 stilouri injectoare (pen-uri)
5 stilouri injectoare (pen-uri)
10 stilouri injectoare (pen-uri)

Fiecare stilou injector (pen) conţine 3 ml soluţie, eliberând 30 de doze a 0,6 mg, 15 doze a 1,2 mg sau 10 doze a 1,8 mg.


5.	MODUL ŞI CALEA DE ADMINISTRARE 

A se citi prospectul înainte de utilizare.
Administrare subcutanată

Stiloul injector (pen-ul) Victoza este realizat pentru a fi utilizat cu ace de unică folosinţă NovoFine sau NovoTwist.
Acele nu sunt incluse.


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR 

A nu se lăsa la vederea şi îndemâna copiilor.


7.	ALTE ATENŢIONĂRI SPECIALE, DACĂ SUNT NECESARE 

Nu păstraţi stiloul injector (pen-ul) cu un ac ataşat.
A se utiliza de către o singură persoană


8.	DATA DE EXPIRARE 

EXP

Aruncaţi stiloul injector (pen-ul) după 1 lună de la prima utilizare.


9.	CONDIŢII SPECIALE DE PĂSTRARE 

A se păstra la frigider. A nu se congela.
După prima utilizare a stiloului injector (pen-ului), a se păstra la temperaturi sub 30°C sau la frigider. A nu se congela.
A se păstra stiloul injector acoperit cu capacul pentru a fi protejat de lumină.

10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL 


11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ 

Novo Nordisk A/S
Novo Allé
DK-2880 Bagsværd
Danemarca


12.	NUMĂRUL(ELE) AUTORIZAŢIEI DE PUNERE PE PIAŢĂ 

EU/1/09/529/001   1 x 3 ml
EU/1/09/529/002   2 x 3 ml 
EU/1/09/529/003   3 x 3 ml 
EU/1/09/529/004   5 x 3 ml
EU/1/09/529/005   10 x 3 ml


13.	SERIA DE FABRICAŢIE 

Serie


14.	CLASIFICARE GENERALĂ PRIVIND MODUL DE ELIBERARE 


15.	INSTRUCŢIUNI DE UTILIZARE 


16.	INFORMAŢII ÎN BRAILLE 

Victoza


17.	IDENTIFICATOR UNIC - COD DE BARE BIDIMENSIONAL 

cod de bare bidimensional care conține identificatorul unic.


18. IDENTIFICATOR UNIC - DATE LIZIBILE PENTRU PERSOANE 

PC
SN
NN


MINIMUM DE INFORMAŢII CARE TREBUIE SĂ APARĂ PE AMBALAJELE PRIMARE MICI

ETICHETA STILOULUI INJECTOR (PEN-ULUI) PREUMPLUT


1.	DENUMIREA COMERCIALĂ A MEDICAMENTULUI ŞI CALEA DE ADMINISTRARE 

Victoza 6 mg/ml soluţie injectabilă
liraglutid
Administrare subcutanată


2.	MODUL DE ADMINISTRARE 


3.	DATA DE EXPIRARE 

EXP


4.	SERIA DE FABRICAŢIE 

Serie


5.	CONŢINUTUL ÎN FUNCŢIE DE MASĂ, VOLUM SAU UNITATEA DE DOZĂ 

3 ml


6.	ALTE INFORMAŢII 

Novo Nordisk A/S
























B. PROSPECTUL



Prospect: Informaţii pentru utilizator 

Victoza 6 mg/ml soluţie injectabilă în stilou injector (pen) preumplut
liraglutid

Citiţi cu atenţie şi în întregime acest prospect înainte de a începe să utilizaţi acest medicament deoarece conţine informaţii importante pentru dumneavoastră.
–	Păstraţi acest prospect. S-ar putea să fie necesar să-l recitiţi.
–	Dacă aveţi orice întrebări suplimentare, adresaţi-vă medicului dumneavoastră, farmacistului sau asistentei medicale.
–	Acest medicament a fost prescris numai pentru dumneavoastră. Nu trebuie să-l daţi altor persoane. Le poate face rău, chiar dacă au aceleaşi semne de boală ca şi dumneavoastră.
–	Dacă manifestaţi orice reacţii adverse, adresaţi-vă medicului dumneavoastră, farmacistului sau asistentei medicale. Acestea includ orice posibile reacţii adverse nemenţionate în acest prospect. Vezi pct. 4. 

Ce găsiţi în acest prospect

1.	Ce este Victoza şi pentru ce se utilizează
2.	Ce trebuie să ştiţi înainte să utilizaţi Victoza
3.	Cum să utilizaţi Victoza
4.	Reacţii adverse posibile
5.	Cum se păstrează Victoza
6.	Conţinutul ambalajului şi alte informaţii


1.	Ce este Victoza şi pentru ce se utilizează

Victoza conţine substanţa activă liraglutid. Aceasta ajută organismul la scăderea nivelului glucozei din sânge, doar atunci când acesta este prea mare. De asemenea, încetineşte golirea stomacului şi poate ajuta la prevenirea bolilor de inimă.

Victoza este utilizat în monoterapie în cazul în care concentraţia de zahăr din sângele dumneavoastră nu poate fi controlată numai prin dietă şi exerciţii fizice şi nu puteţi utiliza metformină (alt medicament antidiabetic).

Victoza este utilizat în asociere cu alte medicamente antidiabetice atunci când acestea nu pot controla valorile de zahăr din sânge. Acestea pot include:
•	medicamente antidiabetice orale (cum este metformina, pioglitazona, sulfonilurea, inhibitorul de co‑transportor 2 de sodiu‑glucoză (SGLT2i)) şi/sau insulină.


2.	Ce trebuie să ştiţi înainte să utilizaţi Victoza

Nu utilizaţi Victoza
–	dacă sunteţi alergic la liraglutid sau la oricare dintre celelalte componente ale acestui medicament (enumerate la pct. 6).

Atenţionări şi precauţii
Adresaţi-vă medicului dumneavoastră, farmacistului sau asistentei medicale:
•	înainte să utilizaţi Victoza.
•	dacă aveţi sau aţi avut o boală a pancreasului.

Dacă știți că urmează să fiți supus unei operații chirurgicale în care veți fi anesteziat (adormit), vă
rugăm să spuneți medicului că luați Victoza.

Acest medicament nu trebuie utilizat dacă aveţi diabet zaharat de tip 1 (organismul dumneavoastră nu mai produce insulină) sau cetoacidoză diabetică (o complicaţie datorată diabetului cu creştere a concentraţiei de zahăr din sânge şi creştere în efortul de a respira). Acest medicament nu este o insulină şi, de aceea, nu trebuie folosită ca un substitut pentru insulină. 

Nu este recomandat să utilizaţi Victoza dacă sunteţi în program de dializă.
Utilizarea Victoza nu este recomandată în cazul în care aveţi o afecţiune severă a ficatului. 
 Utilizarea Victoza nu este recomandată dacă aveţi insuficienţă cardiacă severă.

Acest medicament nu este recomandat în cazul în care aveţi o afecţiune gastrointestinală severă care poate întârzia golirea gastrică (denumită gastropareză) sau boli inflamatorii intestinale.

Dacă aveţi simptome de pancreatită acută, cum este durerea abdominală severă, persistentă, adresaţi-vă imediat medicului dumneavoastră (vezi pct. 4).

Dacă aveţi probleme cu tiroida inclusiv noduli de tiroidă şi mărirea glandei tiroide, adresaţi-vă medicului dumneavoastră.

Când începeţi tratamentul cu Victoza, în unele cazuri se poate întâmpla să pierdeţi lichide/să vă deshidrataţi cum ar fi în caz de vomă, greaţă şi diaree. Este important să evitaţi deshidratarea consumând multe lichide. Consultaţi medicul dumneavoastră dacă aveţi întrebări sau nelămuriri.

Copii şi adolescenţi
Victoza poate fi utilizat la adolescenţi şi copii cu vârsta de 10 ani şi peste. Nu sunt disponibile date pentru copiii cu vârsta sub 10 ani.

Victoza împreună cu alte medicamente 
Spuneţi medicului dumneavoastră, farmacistului sau asistentei medicale dacă utilizaţi, aţi utilizat recent sau s-ar putea să utilizaţi orice alte medicamente.

În special, spuneţi medicului dumneavoastră, farmacistului sau asistentei medicale dacă luaţi medicamente care conţin următoarele substanţe active:
•	Sulfoniluree (cum ar fi glimepirida sau glibenclamida) sau insulină. Când utilizaţi Victoza în asociere cu o sulfoniluree sau insulină, este posibil să suferiţi de hipoglicemie (scăderea concentraţiei de zahăr din sânge), deoarece sulfonilureea şi insulina cresc riscul de apariţie a hipoglicemiei. Când asociaţi pentru prima dată aceste medicamente, este posibil ca medicul dumneavoastră să vă recomande scăderea dozei de sulfoniluree sau insulină. A se vedea pct. 4 pentru semnele care vă avertizează asupra scăderii concentraţiei de zahăr din sânge. Dacă luaţi şi o sulfoniluree (cum ar fi glimepirida sau glibenclamida) sau insulină, este posibil ca medicul dumneavoastră să vă recomande testarea valorilor glucozei din sânge. Acest lucru îl va ajuta pe medicul dumneavoastră să hotărască dacă doza de sulfoniluree sau insulină trebuie modificată.
•	Dacă utilizați insulină, medicul dumneavoastră vă va spune cum să reduceți doza de insulină și vă va recomanda să vă măsurați mai des concentrația de zahăr din sânge, pentru a putea evita hiperglicemia (concentrații crescute ale zahărului în sânge) și cetoacidoza diabetică (o complicație a diabetului zaharat, care apare atunci când organismul nu reușește să descompună glucoza deoarece există o cantitate mult prea mică de insulină).
•	Warfarină sau alte medicamente anticoagulante orale. Este necesară testarea mai frecventă a sângelui pentru determinarea capacităţii sângelui de a coagula.

Sarcina şi alăptarea
Spuneţi medicului dumneavoastră dacă sunteţi gravidă, credeţi că aţi putea fi gravidă sau intenţionaţi să rămâneţi gravidă. Victoza nu trebuie utilizat în timpul sarcinii deoarece nu se cunoaşte dacă acest medicament poate afecta fătul.

Nu se cunoaşte dacă Victoza se elimină în laptele matern şi, de aceea, nu utilizaţi acest medicament dacă alăptaţi.

Conducerea vehiculelor şi folosirea utilajelor
Scăderea concentraţiei de zahăr din sânge (hipoglicemia) poate determina scăderea capacităţii de concentrare. Evitaţi conducerea vehiculelor sau utilizarea utilajelor dacă manifestaţi semne de hipoglicemie. Vă rugăm să vedeţi pct. 4 pentru semnele de avertizare a reducerii concentraţiei de zahăr în sânge. Adresaţi-vă medicului dumneavoastră pentru mai multe informaţii despre acest subiect.

Informaţii importante privind unele componente ale Victoza
Acest medicament conţine mai puţin de 1 mmol de sodiu (23 mg) pe doză. Aceasta înseamnă că practic "nu conține sodiu".


3.	Cum să utilizaţi Victoza

Utilizaţi întotdeauna acest medicament exact aşa cum v-a spus medicul dumneavoastră. Discutaţi cu medicul dumneavoastră, cu farmacistul sau cu asistenta medicală dacă nu sunteţi sigur.

•	Doza iniţială este de 0,6 mg o dată pe zi, timp de cel puţin o săptămână.
•	Medicul dumneavoastră vă va spune când să creşteţi doza la 1,2 mg, o dată pe zi.
•	Dacă nivelul glucozei din sânge nu este controlat corespunzător cu o doză de 1,2 mg, este posibil ca medicul dumneavoastră să vă recomande creşterea dozei la 1,8 mg, o dată pe zi.
Nu schimbaţi doza dacă medicul dumneavoastră nu v-a recomandat acest lucru.

Victoza se administrează sub formă de injecţie sub piele (subcutanat). Nu injectaţi Victoza în venă sau în muşchi. Cele mai potrivite locuri de injectare sunt partea anterioară a coapselor, partea anterioară a taliei (abdomenul) sau partea superioară a braţului. Schimbați locul de injectare la fiecare administrare a injecției, pentru a preveni formarea nodulilor sub piele.

Vă puteţi face injecţia în orice moment al zilei, indiferent de orele de masă. După ce aţi identificat cel mai potrivit moment posibil, este de preferat să injectaţi Victoza cam în acelaşi moment al zilei.

Înainte de prima utilizare a stiloului injector (pen-ului), medicul dumneavoastră sau asistenta medicală vă va arăta cum să-l folosiţi.
Pe verso-ul acestui prospect puteţi găsi instrucţiuni detaliate de utilizare.

Dacă utilizaţi mai mult Victoza decât trebuie 
Dacă utilizaţi Victoza mai mult decât trebuie, contactaţi imediat medicul dumneavoastră. Este posibil să aveţi nevoie de tratament medical. Este posibil să aveţi stări de greaţă, vărsături, diaree sau concentrație mică de zahăr în sânge (hipoglicemie). Vă rugăm să consultați pct. 4 pentru semne de avertizare privind hipoglicemia.

Dacă uitaţi să utilizaţi Victoza
Dacă uitaţi să luaţi o doză, utilizaţi Victoza imediat ce vă amintiţi.
Cu toate acestea, dacă au trecut mai mult de 12 ore de când trebuia să utilizaţi Victoza, omiteţi doza respectivă. Luaţi doza următoare ca de obicei, în ziua următoare.
Nu luaţi o doză dublă şi nu creşteţi doza în ziua următoare pentru a compensa doza omisă.

Dacă încetaţi să utilizaţi Victoza
Nu încetaţi să utilizaţi Victoza dacă nu aţi discutat cu medicul dumneavoastră. Dacă încetaţi să utilizaţi Victoza, concentraţia de zahăr din sânge ar putea creşte.

Dacă aveţi orice întrebări suplimentare cu privire la acest medicament, adresaţi-vă medicului dumneavoastră, farmacistului sau asistentei medicale.


4.	Reacţii adverse posibile

Ca toate medicamentele, acest medicament poate provoca reacţii adverse, cu toate că nu apar la toate persoanele.

Reacţii adverse grave
Frecvente: pot afecta până la 1 din 10 persoane
•	Hipoglicemie (scăderea concentraţiei de zahăr din sânge). Semnele care avertizează apariţia hipoglicemiei pot să apară brusc şi pot include: transpiraţii reci, piele palidă şi rece, dureri de cap, accelerarea bătăilor inimii, senzaţie de rău, senzaţie intensă de foame, tulburări de vedere, somnolenţă, oboseală, nervozitate, anxietate, senzaţie de confuzie, dificultăţi de concentrare, tremor. Medicul dumneavoastră vă va spune cum să trataţi scăderea concentraţiei de zahăr din sânge (hipoglicemia) şi ce trebuie să faceţi dacă observaţi aceste semne de avertizare. Această reacţie poate apărea dacă vă trataţi concomitent cu o sulfoniluree sau insulină. Medicul dumneavoastră poate scădea doza acestor medicamente înainte de a începe să utilizaţi Victoza.

Rare: pot afecta până la 1 din 1000 persoane
•	O formă severă de reacţie alergică (reacţie anafilactică) cu simptome suplimentare cum sunt respiraţia dificilă, umflare a gâtului şi a feţei, ritm rapid al bătăilor inimii, etc. În cazul în care aceste simptome apar trebuie să căutaţi imediat ajutor medical şi să vă adresaţi medicului cât mai curând posibil.
•	Obstrucţie intestinală. O formă severă de constipaţie cu simptome adiţionale cum ar fi durerea gastrică, balonarea, vărsăturile, etc.

Foarte rare: pot afecta până la 1 din 10000 persoane
•	Cazuri de inflamaţie a pancreasului (pancreatită). Pancreatita poate fi o afecţiune gravă, care poate pune viaţa în pericol. Opriţi administrarea Victoza şi adresaţi-vă imediat medicului dacă aveţi oricare dintre următoarele reacţii adverse grave: 

	Durerea abdominală severă persistentă (zona stomacului) care poate difuza către spate şi, de asemenea, greaţa şi vărsăturile pot fi simptome de inflamaţie a pancreasului (pancreatita).

Alte reacţii adverse
Foarte frecvente: pot afecta mai mult de 1 din 10 persoane
•	Greaţă (senzaţie de rău). De obicei, aceasta dispare cu timpul.
•	Diaree. De obicei, aceasta dispare cu timpul.

Frecvente
•	Vărsături.

La iniţierea tratamentului cu Victoza, este posibil în unele cazuri să pierdeţi lichide / să vă deshidrataţi, de exemplu în caz de vomă, greaţă şi diaree. Este important să evitaţi deshidratarea prin consumarea unei cantităţi mari de lichide.

•	Dureri de cap
•	Indigestie
•	Inflamaţia stomacului (gastrită). Semnele includ dureri de stomac, greaţă şi vărsături.
•	Boală de reflux gastroesofagian (BRGE). Semnele includ arsuri la nivelul stomacului.
•	Umflare sau durere la nivelul abdomenului
•	Disconfort abdominal 
•	Constipaţie
•	Gaze (flatulenţă)
•	Apetit alimentar scăzut
•	Bronşită
•	Răceală
•	Ameţeli
•	Creşterea pulsului
•	Epuizare
•	Dureri de dinţi
•	Reacţii la nivelul locului de injectare (cum ar fi vânătaie, durere, iritaţie, mâncărime şi erupţie pe piele).
•	Creştere a valorilor din sânge ale enzimelor pancreatice, cum sunt lipaza şi amilaza.

Mai puţin frecvente: pot afecta până la 1 din 100 persoane
•	Reacţii alergice cum sunt pruritul (mâncărime) şi urticaria (un fel de erupţie pe piele)
•	Deshidratare, însoţită uneori de scăderea funcţiei renale
•	Stare generală de rău (nu vă simţiţi bine)
· Calculi în vezica biliară
· Inflamaţie a vezicii biliare
· Modificare a gustului
· Întârziere în golirea stomacului.

Cu frecvență necunoscută: care nu poate fi estimată din datele disponibile
•	Formarea nodulilor poate fi determinată de acumularea sub piele a unei proteine numită amiloid (amiloidoză cutanată, cu frecvență necunoscută).


Raportarea reacţiilor adverse
Dacă manifestaţi orice reacţii adverse, adresaţi-vă medicului dumneavoastră, farmacistului sau asistentei medicale. Acestea includ orice reacţii adverse nemenţionate în acest prospect. De asemenea, puteţi raporta reacţiile adverse direct prin intermediul sistemului naţional de raportare, aşa cum este menţionat în Anexa V. Raportând reacţiile adverse, puteţi contribui la furnizarea de informaţii suplimentare privind siguranţa acestui medicament.


5.	Cum se păstrează Victoza

Nu lăsaţi acest medicament la vederea şi îndemâna copiilor.

Nu utilizaţi acest medicament după data de expirare înscrisă pe eticheta stiloului injector (pen) şi pe cutie, după ‘EXP’. Data de expirare se referă la ultima zi a lunii respective.

Înainte de deschidere:
A se păstra la frigider (2°C‑8°C). A nu se congela. A se păstra la distanţă de compartimentul congelatorului.

În timpul utilizării:
Puteţi păstra stiloul injector (pen-ul) timp de 1 lună la temperaturi sub 30˚C sau la frigider (2˚C‑8˚C), la distanţă de compartimentul congelatorului. A nu se congela.
Când nu utilizaţi stiloul injector (pen-ul), păstraţi-l acoperit cu capacul, pentru a fi protejat de lumină.

Nu utilizaţi acest medicament dacă soluţia nu este limpede şi incoloră sau aproape incoloră.

Nu aruncaţi niciun medicament pe calea apei sau a reziduurilor menajere. Întrebaţi farmacistul cum să aruncaţi medicamentele pe care nu le mai folosiţi. Aceste măsuri vă vor ajuta la protejarea mediului.


6.	Conţinutul ambalajului şi alte informaţii

Ce conţine Victoza
–	Substanţa activă este liraglutid. 1 ml soluţie injectabilă conţine liraglutid 6 mg. Un stilou injector (pen) preumplut conţine liraglutid 18 mg.
–	Celelalte componente sunt fosfat disodic dihidrat, propilenglicol, fenol, acid clorhidric (pentru ajustarea pH-ului), hidroxid de sodiu (pentru ajustarea pH-ului) şi apă pentru preparate injectabile.

Cum arată Victoza şi conţinutul ambalajului
Victoza este o soluţie injectabilă limpede și incoloră sau aproape incoloră, în stilou injector (pen) preumplut. Fiecare stilou injector (pen) conţine 3 ml soluţie, eliberând 30 de doze a 0,6 mg, 15 doze a 1,2 mg sau 10 doze a 1,8 mg.

Victoza este disponibil în cutii care conţin 1, 2, 3, 5 sau 10 stilouri injectoare (pen-uri). Este posibil ca nu toate mărimile de ambalaj să fie comercializate. 
Acele nu sunt incluse.

Deţinătorul autorizaţiei de punere pe piaţă şi fabricantul

Novo Nordisk A/S
Novo Allé
DK-2880 Bagsværd 
Danemarca

Acest prospect a fost revizuit în 

Alte surse de informaţii

Informaţii detaliate privind acest medicament sunt disponibile pe site-ul Agenţiei Europene pentru Medicamente http://www.ema.europa.eu/

	INSTRUCŢIUNI DE UTILIZARE A STILOULUI INJECTOR (PEN-ULUI) VICTOZA
Vă rugăm să citiţi cu atenţie aceste instrucţiuni înainte de a utiliza stiloul injector. 
Stiloul dumneavoastră injector conţine liraglutid 18 mg. Puteţi selecta doze de 0,6 mg, 1,2 mg şi 1,8 mg.
Stiloul injector (pen) este realizat pentru a fi utilizat cu acele de unică folosinţă NovoFine şi NovoTwist cu o lungime de până la 8 mm şi un calibru de 32G (0,25/0,23 mm).
	


	


	Pregătirea stiloului

Verificaţi numele şi culoarea etichetei stiloului pentru a vă asigura că acesta conţine liraglutid. Utilizarea unui medicament greşit vă poate face rău. 

Scoateţi capacul stiloului injector (pen-ului).
	


	Îndepărtaţi folia protectoare din hârtie de pe acul nou de unică folosinţă. Înşurubaţi acul drept şi strâns pe stiloul injector (pen).

	


	Scoateţi capacul exterior al acului şi păstraţi-l deoparte.

	


	Scoateţi capacul interior al acului şi aruncaţi-l.

	


	[image: WarningTriangle_EMF] 	Utilizaţi întotdeauna un ac nou pentru fiecare injectare. Acest lucru reduce riscul contaminării, infecţiei, scurgerilor de liraglutid, înfundării acelor şi dozării incorecte.
[image: WarningTriangle_EMF]       Aveţi grijă să nu îndoiţi sau să deterioraţi acul.
[image: WarningTriangle_EMF]       Nu încercaţi niciodată să acoperiţi acul cu capacul interior al acului. Vă puteţi înţepa cu acul.

	Îngrijirea stiloului injector (pen-ului) 
•	Nu încercaţi să reparaţi sau să dezmembraţi stiloul injector (pen-ul).
•	Feriţi stiloul injector (pen-ul) de praf, murdărie şi orice lichide.
•	Curăţaţi stiloul injector (pen-ul) cu o cârpă umezită într-un detergent blând. 
•	Nu încercaţi să-l spălaţi, să-l înmuiaţi sau să-l ungeţi – stiloul injector (pen-ul) s-ar putea defecta.

	· Informaţii importante
•	Nu împrumutaţi altei persoane stiloul injector (pen-ul) sau acele.
•	Nu lăsaţi stiloul injector (pen-ul) la îndemâna altor persoane, mai ales a copiilor.
•	Schimbați locul de injectare la fiecare administrare a injecției, pentru a preveni formarea nodulilor sub piele.

	La fiecare stilou injector nou verificaţi curgerea

Înainte de utilizarea unui stilou injector (pen) nou, verificaţi curgerea înainte de prima injecţie. Dacă utilizaţi deja stiloul injector, vezi „Selectarea dozei”, pasul H.

Răsuciţi selectorul dozei până când simbolul de verificare a curgerii se aliniază cu indicatorul.
	


	Ţineţi stiloul injector (pen-ul) cu acul îndreptat în sus. Loviţi uşor cartuşul, de câteva ori, cu degetul. Astfel vă veţi asigura că orice bulă de aer se va colecta în partea superioară a cartuşului.

	


	Ţineţi acul îndreptat în sus şi apăsaţi butonul de injectare până când poziţia 0 mg se aliniază cu indicatorul. 

O picătură de liraglutid ar trebui să apară în vârful acului. Dacă nu apare nicio picătură, repetaţi paşii de la E la G de patru ori. 

Dacă totuşi nu apare nicio picătură de liraglutid, înlocuiţi acul şi repetaţi paşii de la E la G încă o dată.

Nu utilizaţi stiloul injector dacă nu apare nicio picătură de liraglutid. Aceasta arată că stiloul injector este defect şi că trebuie să utilizaţi unul nou.
	


	· Dacă aţi scăpat stiloul injector (pen-ul) pe o suprafaţă tare sau dacă bănuiţi că acesta este defect, montaţi întotdeauna un ac nou de unică folosinţă şi verificaţi curgerea înainte de injectare.

	Selectarea dozei

Verificaţi întotdeauna ca indicatorul să se alinieze cu poziţia 0 mg.

Răsuciţi selectorul dozei până când doza necesară se aliniază cu indicatorul (0,6 mg, 1,2 mg sau 1,8 mg).

Dacă aţi selectat o doză greşită, modificaţi-o rotind selectorul dozei înainte sau înapoi, până când doza corectă este aliniată cu indicatorul. 

Când răsuciţi înapoi selectorul dozei, fiţi atent(ă) să nu apăsaţi butonul de injectare, deoarece liraglutid ar putea ieşi în afară.

Dacă selectorul dozei se opreşte înainte ca doza necesară să se alinieze cu indicatorul, înseamnă că nu a mai rămas suficient liraglutid pentru a vă administra o doză. Puteţi face următoarele:

Împărţiţi doza în două injecţii:
Răsuciţi în orice direcţie selectorul dozei până când 0,6 mg sau 1,2 mg se aliniază cu indicatorul. Injectaţi doza. Pregătiţi apoi un stilou injector (pen) nou pentru injectare, apoi injectaţi cantitatea necesară pentru completarea dozei.

Puteţi împărţi doza între stiloul în uz şi un stilou nou, numai dacă aţi fost instruit de către un profesionist din domeniul sănătăţii. Folosiţi un calculator pentru a planifica dozele. Dacă împărţiţi doza greşit, vă puteţi injecta prea mult sau prea puţin liraglutid.

Injectaţi integral doza folosind un stilou injector (pen) nou:
Dacă selectorul dozei se opreşte înainte ca 0,6 mg să se alinieze cu indicatorul, pregătiţi un stilou injector (pen) nou şi injectaţi doza integral.

	


	· Nu încercaţi să selectaţi alte doze în afară de 0,6 mg, 1,2 mg sau 1,8 mg. Pentru a vă asigura că administraţi doza corectă, numerele de pe afişaj trebuie să se alinieze exact cu indicatorul. 
Când rotiţi selectorul dozei, se aude un clic. Nu utilizaţi aceste clicuri pentru a selecta doza.
	Nu utilizaţi scala cartuşului pentru a măsura doza injectabilă de liraglutid – nu este îndeajuns de precisă.

	Efectuarea injecţiei

Introduceţi acul în piele folosind tehnica de injectare pe care v-a arătat-o medicul dumneavoastră sau asistenta medicală. Urmaţi instrucţiunile de mai jos:

Apăsaţi butonul de injectare până când 0 mg se aliniază cu indicatorul. La injectare, fiţi atenţi să nu atingeţi afişajul cu celelalte degete sau să apăsaţi în lateral selectorul dozei. În caz contrar, puteţi bloca injectarea. Ţineţi apăsat butonul de injectare şi lăsaţi acul sub piele timp de cel puţin 6 secunde. Astfel vă asiguraţi că administraţi doza integral.
	


	Scoateţi acul.
După aceea, veţi putea vedea o picătură de liraglutid în vârful acestuia.
Acest lucru este normal şi nu influenţează doza.

	


	Introduceţi vârful acului în capacul exterior al acului, fără să atingeţi acul sau capacul exterior al acului.
	


	După ce acul este acoperit, împingeţi complet, cu atenţie, capacul exterior al acului. Apoi deşurubaţi acul. Aruncaţi cu atenţie acul şi acoperiţi stiloul injector (pen-ul) cu capacul. 

Când stiloul injector (pen-ul) se goleşte, aruncaţi-l fără a avea acul ataşat. Vă rugăm să aruncaţi stiloul injector (pen-ul) şi acul în conformitate cu cerinţele locale.

	


	· Aruncaţi întotdeauna acul după fiecare injectare şi păstraţi stiloul injector fără ac ataşat.
· Acest lucru reduce riscul contaminării, infecţiei, scurgerilor de liraglutid, înfundării acelor şi dozării incorecte.
· Personalul de asistenţă trebuie să fie extrem de precaut atunci când manipulează acele folosite pentru a evita înţepăturile şi infecţiile încrucişate.
















































Anexa IV
Concluzii științifice și motive pentru modificarea condițiilor autorizației/autorizațiilor de punere pe piață
































Concluzii științifice

Având în vedere raportul de evaluare al PRAC cu privire la RPAS-urile pentru liraglutid, concluziile științifice ale PRAC sunt următoarele: 

Având în vedere datele disponibile din literatura de specialitate privind amiloidoza cutanată, din raportările spontane incluzând în unele cazuri o strânsă relație temporală, o biopsie pozitivă și având în vedere un mecanism de acțiune plauzibil, PRAC consideră că există o relație de cauzalitate între administrarea de liraglutid și amiloidoza cutanată reprezintă cel puțin o posibilitate rezonabilă. PRAC a concluzionat că este necesară actualizarea informațiilor referitoare la medicamentele care conțin liraglutid.

După evaluarea recomandării formulate de PRAC, CHMP este de acord cu concluziile generale şi cu motivele recomandării.

Motivele modificării condițiilor autorizației/autorizațiilor de punere pe piață

Pe baza concluziilor științifice privind liraglutidul, CHMP consideră că raportul beneficiu-risc pentru medicamentele care conțin liraglutid rămâne neschimbat, sub rezerva modificărilor propuse pentru informațiile referitoare la medicament. 

CHMP recomandă modificarea condițiilor autorizației/autorizațiilor de punere pe piață.

